Foto: YouTube/ PressTV Eron tashqi ishlar vaziri Bahrom Qosimiy Tehronda jurnalistlar bilan suhbatda Eron Koreya yarimorolidagi inqirozni hal qilish bo‘yicha sa’y-harakatlarni qo‘llab-quvvatlashini, biroq shu bilan birga Shimoliy Koreyaga AQSh bilan muzokaralarda ehtiyotkor bo‘lishni tavsiya qilishini aytdi. Qosimiy AQSh 2015 yilda Eron bilan yadroviy kelishuvda ishtirok etganini, biroq 2018 yil may oyida AQSh prezidenti Donald Tramp bu kelishuvdan voz kechganini eslatib o‘tgan. “Biz AQSh ma’muriyatining harakatlarini past baholaymiz va AQShning harakati o‘zgarmasligiga ishonchimiz komil emas”, deb aytgan Qosimiy. Qosimiy bu so‘zlarni Donald Tramp va Shimoliy Koreya yetakchisi Kim Chen In uchrashuvidan bir kun oldin aytib o‘tdi.